Učenici 8.b!

Prisjetit ćemo se Homerove „Ilijade“ jer nam slijede zadatci vezani uz ep.

Usmeno odgovorite na sljedeća pitanja:

Što je ep?

Tko je epski junak?

Što je stopa u stihu?

Koliko stopa ima heksametar?

U nastavku su dva ulomka iz „Ilijade“ koja nemate u čitankama i u kojima ćete upoznati još neke epske likove.

Pažljivo pročitajte oba ulomka, a zatim u bilježnicu prepišite samo pitanja i odgovorite na njih.

„Sjajno koplje iz ruke Patroklo izmetne prvi,  
Obori junak Pirehma, –

U rame desno ga zgodi, u prašinu on se natraške

Sruši zajecav ljuto, Peonci njegovi druzi Peonci – saveznici  
Svi se razbježe, jer strah Patroklo je turio u sve

Ubiv njihova vođa, prednjačio što je u boju.  
Od lađa odgna Trojance Patroklo i gorući oganj  
Ugasi (lađa je na po izgorjela); s vikom golemom  
Tad se Trojanci razbježe, i Danajci k prostranim svojim Danajci – Grci   
Lađama navru opet, te vika nastane silna.  
Kao što kada Zeus munjobija s visokog vrha  
Velikog brda gustu magluštinu kakovu krene“

1. O kojemu se grčkom junaku govori u ulomku?

2. Kako su se osjećali protivnici kad je ubio njihova vođu? Kako su postupili?

3. Kamo se vraćaju Grci kad su Trojanci uzmaknuli?  
4. Kojim je stihom izražen zvukovni doživljaj? Navedite, a zatim opišite

svojim riječima.

U ulomku se prikazuje Ahilejev štit.

„Najprije težak štit i veliki načini kiteć  
Svuda, okolo njega povuče presjajan obod  
Blistav i stostruk, a zatim od srebra remen dodade.  
Ploča bilo je pet na štitu, na kojemu Hefest  
Činiti poče umom, vještinom umještva mnoga.

Najprije načini zemlju, nebesa načini, more  
I sunce neumorno i mjesec načini puni,

Zatim zvijezde sve po nebesima prosute c'jelim,

Medvjeda, kog još zovu i Kola, koji se vrti  
Na mjestu sveđ, Oriona neprestano motri,  
Od svih se zv'jezda on u Okeanu ne kupa nikad.

Zatim načini dva na štitu lijepa grada  
Smrtnih ljudi, te gozbe i svadbe bjehu u jednom;“

1.Kako ste zamislili Ahilejev štiti?

2. Prepišite iz prvoga dijela imenice s epitetima.

3. Što se prikazuje u drugome dijelu, a što u trećemu?

**Odgovore na pitanja ne trebate slati u privatnoj poruci na Yammer.**